stanford-oval/wikipedia huggingface dataset:
เพอร์โซนา 4

| เพอร์โซนา 4 |
| --- | --- |
ปกเกมเวอร์ชันเพลย์สเตชัน 2
ผู้พัฒนา: แอตลัส
ผู้จัดจำหน่าย: JP/NA: แอตลัสEU: สแควร์อีนิกซ์ (เพลย์สเตชัน 2) AU: ยูบิซอฟต์ (เพลย์สเตชัน 2) EU: เอ็นไอเอ็สอเมริกา (วิต้า)ทั่วโลก: เซกา (วินโดวส์, เพลย์สเตชัน 4, เอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส)
กำกับ: Katsura Hashino
ออกแบบ: Atsushi Watanabe Azusa Kido
โปรแกรมเมอร์: Yujiro Kosaka
ศิลปิน: Shigenori Soejima Susumu Nishizawa
เขียนบท: Yuichiroh Tanaka Akira Kawasaki
แต่งเพลง: Shoji Meguro
ชุด: เมกามิเทนเซย์ (หลัก) เพอร์โซนา (ชุดย่อย)
เครื่องเล่น: เพลย์สเตชัน 2 เพลย์สเตชัน วิตา ไมโครซอฟท์ วินโดวส์ เพลย์สเตชัน 4 เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส นินเท็นโด สวิตช์
วางจำหน่าย:  10 กรกฎาคม 2551 เพอร์โซนา 4JP: 10 กรกฎาคม 2551 NA: 9 ธันวาคม 2551 AU: 12 มีนาคม 2552 EU: 13 มีนาคม 2552เพอร์โซนา 4 โกลเด้นJP: 14 มิถุนายน 2555 NA: 20 พฤศจิกายน 2555 AU: 21 กุมภาพันธ์ 2556 EU: 22 กุมภาพันธ์ 2556ไมโครซอฟท์ วินโดวส์ทั่วโลก: 13 มิถุนายน 2563เพลย์สเตชัน 4, เอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส, นินเท็นโด สวิตช์ทั่วโลก: 19 มกราคม 2566 
แนว: เล่นตามบทบาท, จำลองสังคม
รูปแบบ: ผู้เล่นคนเดียว
เพอร์โซนา 4 (ญี่ปุ่น: ペルソナ4; โรมาจิ: Perusona 4)  เป็นเกมเล่นตามบทบาทสำหรับเครื่องเพลย์สเตชัน 2 เพอร์โซนา 4 เป็นภาคหนึ่งในชุด เพอร์โซนา ซึ่งเป็นชุดย่อยของเมกามิเทนเซย์ พัฒนาโดยบริษัทแอตลัส ออกวางจำหน่ายในญี่ปุ่นเดือนกรกฎาคม พ.ศ. 2551 ก่อนจะจำหน่ายในอเมริกาเหนือ ในเดือนธันวาคมปีเดียวกัน โดยใช้ชื่อว่า ชินเมกามิเทนเซย์ เพอร์โซนา 4 (Shin Megami Tensei: Persona 4) และเดือนมีนาคม พ.ศ. 2552 ในภาคพื้นยุโรป ภาคภาษาอังกฤษซึ่งจำหน่ายในอเมริกาเหนือยังแถมอาร์ตบุคและซาวแทร็คซีดีของเกมพร้อมกับเกมเช่นเดียวกับเกม เพอร์โซนา 3  และเกม เพอร์โซนา 4 ก็ได้รับคำวิจารณ์ในด้านบวกอย่างมากมายเช่นเดียวกัน ตัวละครในเกมนั้นได้รับการออกแบบโดยชิเงโนริ โซเอะจิมะ ยกเว้น เพอร์โซนา ที่เป็นปิศาจจาก เมกามิเทนเซย์ ภาคก่อน ๆ ซึ่งออกแบบโดยคาซึมะ คาเนโกะ  แอตลัสยังได้จำหน่ายภาคเสริมชื่อ เพอร์โซนา 4 โกลเด้น วางจำหน่ายบน เพลย์สเตชัน วิตา ใน พ.ศ. 2555 และไมโครซอฟท์ วินโดวส์ใน พ.ศ. 2563 ซึ่งทำยอดขายได้ 2.5 ล้านชุดทั่วโลก เกม เพอร์โซนา 4 โกลเด้น ยังมีการพอร์ตสำหรับเพลย์สเตชัน 4, เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส และนินเท็นโด สวิตช์ ซึ่งวางจำหน่ายในเดือนมกราคม พ.ศ. 2566
ในวันที่ 12 เมษายน พ.ศ. 2554 ได้เปิดตัวเว็บไซต์ของ เพอร์โซนา 4 เดอะแอนิเมชัน ซึ่งเป็นเว็บไซต์ของภาคอนิเมะ และออกฉายในญี่ปุ่นครั้งแรกในวันที่ 6 ตุลาคม พ.ศ. 2554 ทั้งหมด 26 ตอน (ตอนที่ 26 คือตอนจบแบบ True ending) และหลังจากนั้นมีการพัฒนาเกมส์ เพอร์โซนา 4 อารีนา เกมต่อสู้สองมิติที่พัฒนาโดยอาร์คซิสเต็มเวิกส์ ภายใต้การควบคุมโดยแอตลัสเนื้อเรื่องหลังจากจบเนื้อเรื่องของ เพอร์โซนา 4 โดยมีตัวละครจาก เพอร์โซนา 3 เข้ามามีบทบาทสมทบ ตัวเกมส์พัฒนาลงเกมตู้เมื่อวันที่ 1 มีนาคม 2555 ยังได้พัฒนาสำหรับเครื่องเพลย์สเตชัน 3 และเอกซ์บอกซ์ 360 โดยวางจำหน่ายในญี่ปุ่นในวันที่ 26 กรกฎาคม 2555 และได้วางจำหน่ายภาคเสริมต่อมาในชื่อ เพอร์โซนา 4 อารีนาอัลติแม็กซ์ โดยวางจำหน่ายในญี่ปุ่นในวันที่ 28 สิงหาคม 2557
เนื้อหาของเกม

เพอร์โซนา 4 ยังคงรูปแบบการเล่นไว้เช่นเดียวกับ เพอร์โซนา 3 ซึ่งผสมลักษณะของเกมวิชวลโนเวลเข้ากับการฝ่าดันเจี้ยนแบบเกมอาร์พีจีทั่วๆไป โดยผู้เล่นจะควบคุมการใช้ชีวิตของตัวเอกในแต่ละวัน แต่ได้ปรับรายละเอียดและเนื้อหาของอีเวนต์ให้หลากหลายมากกว่าเดิม กิจกรรมในแต่ละวันของตัวเอกนั้นจะมีผลกับค่าสถานะทั้งห้าของตัวเอก คือ ความรู้ ความอดทน ความเข้าใจ การแสดงออก และ ความกล้าหาญ ค่าสถานะทั้งห้านี้ไม่มีผลกับการต่อสู้ แต่จะมีผลต่อการทำอีเวนต์ต่างๆในแต่ละวัน ซึ่งรวมถึงการทำงานพิเศษหรือสร้างความสัมพันธ์ทางสังคมกับตัวละครต่างๆ เรียกว่าโซเชียลลิงก์ (Social Link ฉบับภาษาญี่ปุ่นจะเรียกว่า คอมมิว (ญี่ปุ่น: コミュ; โรมาจิ: Comiu) ซึ่งย่อมาจาก คอมมิวนิตี) ซึ่งตัวละครที่เป็นโซเชียลลิงก์นี้จะแยกตามอาร์คานาต่างๆและตัวละครแต่ละตัวก็จะมีเนื้อเรื่องย่อยของตัวเองซึ่งค่อยๆเปิดเผยเมื่อผู้เล่นสนิทสนมกับตัวละครนั้นมากขึ้น
ในส่วนของการต่อสู้นั้น ตัวเอกสามารถนำสมาชิกร่วมกลุ่มได้สูงสุดสามคน นอกจากจะโจมตีศัตรูโดยการใช้อาวุธแล้ว ตัวละครยังสามารถเรียก เพอร์โซนา ซึ่งมีรูปลักษณ์เป็นสิ่งต่างๆในตำนานและความเชื่อ ระดับความสามารถของตัวละครนั้นจะขึ้นอยู่กับเพอร์โซนาที่ใช้ ตัวเอกเป็นตัวละครตัวเดียวที่ผุ้เล่นสามารถเปลี่ยนเพอร์โซนาในการต่อสู้ได้ ผู้เล่นยังสามารถผสมเพอร์โซนาของตัวเอกเพื่อให้ได้เพอร์โซนาใหม่ได้คล้ายกับปิศาจในเมกามิเทนเซย์ภาคอื่นๆ เพอร์โซนาแต่ละตนนั้นจะแบ่งเป็นกลุ่มต่างๆตามอาร์คานา และความสนิทสนมระหว่างตัวเอกกับตัวละครโซเชียลลิงก์จะทำให้เพอร์โซนาในอาร์คานาเดียวกันที่ได้จากการผสมแข็งแกร่งขึ้นตามไปด้วย ระหว่างการต่อสู้นั้นผู้เล่นเลือกที่จะควบคุมตัวละครทุกตัวหรือควบคุมตัวเอกเพียงคนเดียว โดยปล่อยให้ตัวละครอื่นๆจะทำการต่อสู้โดยอัตโนมัติตามรูปแบบคร่าวๆที่กำหนดไว้เช่นเดียวกับภาค 3 ก็ได้
เพอร์โซนา 4 นี้ ดันเจี้ยนต่างๆจะอยู่ในโลกแห่งโทรทัศน์ซึ่งเรียกว่า สถานีเที่ยงคืน โดยในแต่ละเดือน ผู้เล่นจะต้องเข้าไปในดันเจี้ยนใหม่ๆเพื่อช่วยเหลือคนที่ติดอยู่ในสถานีเที่ยงคืนซึ่งมีลักษณะต่างๆกัน โดยต้องต่อสู้กับศัตรูที่เรียกว่า ชาโดว์ ในแต่ละชั้นของดันเจี้ยนจะทำการสุ่มขึ้นเมื่อตัวเอกทำการสำรวจ โดยชั้นของดันเจี้ยนที่สำรวจแล้วจะอยู่ในสภาพเดิมจนกว่าตัวเอกจะกลับไปยังทางเข้าของโลกแห่งโทรทัศน์ โดยในสถานีเที่ยงคืนแต่ละแห่งจะมีบอสอยู่ ซึ่งถ้าผู้เล่นไม่สามารถเอาชนะบอสได้ในวันที่กำหนดไว้ในเกมก็จะทำให้เกมจบลงทันที เพอร์โซนา 4 ยังได้เพิ่มสภาพอากาศในแต่ละวัน ซึ่งจะมีผลต่ออีเวนต์ต่างๆและพฤติกรรมของชาโดว์ในโลกแห่งโทรทัศน์
เนื้อเรื่อง

การดำเนินเกมของ เพอร์โซนา 4 นั้นมีระยะเวลาประมาณหนึ่งปีการศึกษาของญี่ปุ่น และเป็นเหตุการสองปีหลังจากเพอร์โซนา 3
ตัวเอกย้ายมาอาศัยกับครอบครัวโดจิมะซึ่งเป็นญาติฝ่ายแม่ของตนในเมืองชนบท อินาบะ เนื่องจากพ่อและแม่ต้องไปทำงานต่างประเทศ หลังจากเข้าเรียนในโรงเรียนยาโซกามิ  ตัวเอกได้เป็นเพื่อนกับโยสุเกะ ฮานามุระและจิเอะ มีฤกษ์ หลังจากคดีฆาตกรรมประหลาดในเมืองอินาบะ จิเอะได้เล่าข่าวลือของ สถานีเที่ยงคืน (Midnight Channel) ว่าถ้ามองดูจอโทรทัศน์ที่ปิดไว้ในยามเที่ยงคืนซึ่งฝนตกก็จะเห็นหน้าเนื้อคู่ของตน ตัวเอกพบว่าตนมีความสามารถในการเข้าไปในโทรทัศน์ และได้พาจิเอะกับโยสุเกะไปยังโลกแห่งโทรทัศน์ด้วยความบังเอิญ ก่อนที่จะถูกคุมะ สิ่งมีชีวิตในชุดหมีส่งกลับมา เมื่อตัวเอกเห็นภาพรุ่นพี่ที่โรงเรียนถูกฆ่าตายในสถานีเที่ยงคืนจึงได้ลองสำรวจในโลกแห่งโทรทัศน์ และเรียกเพอร์โซนาออกมาเมื่อถูกชาโดว์โจมตี
พวกตัวเอกทราบว่ามีฆาตกรในอินาบะที่ผลักคนเข้าไปในโลกแห่งโทรทัศน์เพื่อให้ถูกชาโดว์ฆ่าและสถานีเที่ยงคืนจะบอกถึงคนที่จะตกเป็นเหยื่อรายต่อไป พวกตัวเอกต้องช่วยเหลือคนที่ติดอยู่ในโลกแห่งโทรทัศน์ก่อนที่จะถูกชาโดว์ฆ่าตาย และขณะเดียวกันก็ต้องสืบหาฆาตกรด้วยเช่นกัน
สัญลักษณ์ของภาคนี้ก็คือแว่นตาสวมเมื่อสำรวจในโลกโทรทัศน์เพื่อใช้มองทะลุหมอกแห่งความลวง ตัวละครผู้เล่นสามารถควบคุมได้ทุกคนยกเว้นคุมะ ตัวละครในภาคนี้จะเรียกเพอร์โซนาโดยการเรียกไพ่อาร์คานาแล้วใช้อาวุธทำลาย ยกเว้นตัวเอกซึ่งจะใช้มือขยี้ไพ่
ตัวละคร > ตัวละครประกอบอื่นๆ

โนริโกะ คาชิวากิ (ญี่ปุ่น: 柏木 典子; โรมาจิ: Kashiwagi Noriko)
พากษ์เสียงโดย ซายากะ โอฮาระ ในภาคภาษาญี่ปุ่น และ แมรี เอลิซาเบท แมคกลีนน์ ในภาคภาษาอังกฤษ
อาจารย์ประจำชั้นของตัวเอกที่มาแทนโมโรกะ คาชิวากิหลงตัวเองอย่างมากและมักแสดงท่าทีในทำนองยั่วยวนกับนักเรียนแม้จะอายุสี่สิบปลายๆเข้าไปแล้ว ไม่ชอบริเสะ เธอถึงกับร่วมในการแข่งประกวดความงามกับนักเรียนในงานวัฒนธรรมเลยทีเดียว
จิฮิโระ ฟุชิมิ (ญี่ปุ่น: 伏見 千尋; โรมาจิ: Fushimi Chihiro)
พากษ์เสียงโดย ไอ มาเอดะ ในภาคภาษาญี่ปุ่น และ แวนดี ลี ในภาคภาษาอังกฤษ
ตัวแทนของโรงเรียนเกคโคคันซึ่งกล่าวต้อนรับพวกตัวเอกขณะทัศนศึกษาที่เกาะพอร์ทไอส์แลนด์ เป็นคนสวยและมีท่าทางมั่นใจในตัวเองอย่างมาก แต่เธอบอกว่าเมื่อก่อนนั้นเธอเคยกลัวผู้คนมาก่อน
จิฮิโระปรากฏตัวครั้งแรกโดยเป็นตัวละครโซเชียลลิงก์ในภาคเพอร์โซนา 3
สื่ออื่นๆ

ภาคมังงะของเพอร์โซนา 4 ซึ่งวาดโดยชูจิ โซกาเบะนั้นตีพิมพ์ในนิตยสารเด็งเกคิมาโอ รายเดือน นอกจากนั้นยังมีไลท์โนเวลคือ เพอร์โซนา 4 คิริโนะแอมเนเซีย ที่ตีพิมพ์ในฟามิตซือบุงโกะ
ภาคอนิเมะนั้นผลิตโดย AIC A.S.T.Aและกำกับโดยเซย์จิ คิชิ ซึ่งเคยกำกับเรื่องแองเจิ้ล บีทส์!และแร็กนาร็อก เดอะแอนิเมชั่น นักพากษ์เท่าที่เปิดเผยแล้วนั้นยังใช้ชุดเดิมจากภาคเกม
แหล่งข้อมูลอื่น

เว็บไซต์ทางการ
เว็บไซต์ทางการ (Persona 4 Golden)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
อื่น ๆ:  มิวสิกเบรนซ์ ผลงาน  IdRef
ดัชชีนอร์ม็องดี

| ดัชชีนอร์ม็องดี Duché de Normandie Ducatus Normanniae |
| --- | --- |
ค.ศ. 911–1259/1469
   บน: ธง"พระสันตะปาปานอร์มัน" ("papal banner") ในพรมผนังบาเยอ ล่าง: ธงประจําดัชชีนอร์ม็องดี    ตราแผ่นดิน  
อาณาเขตของดัชชีนอร์ม็องดี
สถานะ: เมืองขึ้นของราชอาณาจักรฝรั่งเศส
เมืองหลวง: รูอ็อง
ภาษาทั่วไป: ละติน นอร์มันเก่า
ศาสนา : ศาสนานอร์ส โรมันคาทอลิก
การปกครอง: ราชาธิปไตย
ดยุกแห่งนอร์ม็องดี:  

• ค.ศ.911 – ค.ศ. 927 : รอลโล (องค์แรก)
• ค.ศ. 1035 – ค.ศ. 1087 : วิลเลียมผู้พิชิต
• ค.ศ. 1144 – ค.ศ. 1150 : เจฟฟรีย์ แพลนแทเจเนต
• ค.ศ. 1199– ค.ศ. 1216 (ค.ศ. 1204) : พระเจ้าจอห์น (องค์สุดท้าย)
 
ยุคประวัติศาสตร์: สมัยกลาง

• สนธิสัญญาแซ็ง-แกลร์-ซูว์แร็ปต์ : ค.ศ. 911
• การพิชิตอังกฤษของชาวนอร์มัน : ค.ศ. 1066
• นอร์ม็องดีถูกยึดครองโดยอ็องฌู : ค.ศ. 1144
• นอร์ม็องดีถูกยึดครองโดยพระมหากษัตริย์ฝรั่งเศส : ค.ศ. 1204
• สนธิสัญญาปารีส : ค.ศ. 1259
• แหวนประจําตําแหน่งดยุกถูกทําลาย : ค.ศ. 1469
• บรรดาศักดิ์ดยุกถูกยกเลิก : ค.ศ. 1790
 
สกุลเงิน: ดีนาร์ (รูอ็องเพ็นนี)
ปัจจุบันเป็นส่วนหนึ่งของ:  ฝรั่งเศส  เกิร์นซีย์  เจอร์ซีย์
ดัชชีนอร์ม็องดี (อังกฤษ: Duchy of Normandy) มีที่มามาจากการรุกรานของชนหลายชาติที่รวมทั้งชนเดนส์, ไฮเบอร์โน-นอร์ส, ไวกิงจากออร์กนีย์ และแองโกล-เดนส์ (จากบริเวณเดนลอว์) ในฝรั่งเศสในคริสต์ศตวรรษที่ 8 ประมุขที่อาจจะเป็นอาณาจักรเคานต์ก่อตั้งขึ้นโดยสนธิสัญญาแซ็ง-แกลร์-ซูว์แร็ปต์ ในปี ค.ศ. 911 เมื่อพระเจ้าชาร์ลผู้เรียบง่าย ทรงยอมพระราชทานตำแหน่งให้แก่รอลโลผู้นำของไวกิงที่รู้จักกันในชื่อว่า “นอร์สเม็น” (Northmen) (หรือในภาษาละตินว่า “Normanni”)
เดิมดัชชีนอร์ม็องดีครอบคลุมบริเวณนอยส์เตรีย (Neustria) และบางส่วนของดินแดนเบรอตาญทางฝั่งทะเลทางตอนเหนือ และส่วนในของฝรั่งเศส ที่ในปัจจุบันแบ่งเป็นแผ่นดินฝรั่งเศสและหมู่เกาะแชนเนลที่ขึ้นกับสหราชอาณาจักร สมเด็จพระราชินีนาถเอลิซาเบธที่ 2 แห่งสหราชอาณาจักรทรงเป็นดยุคแห่งนอร์ม็องดีองค์ปัจจุบัน
เมื่อชนนอร์สมาตั้งถิ่นฐานในนอร์ม็องดี ก็ยอมรับภาษาแกลโล-โรมานซ์ของผู้ตั้งถิ่นฐานอยู่แต่เดิม  — เช่นเดียวกับการที่ผู้ปกครองนอร์มันในอังกฤษมายอมรับภาษาของผู้ที่ถูกปกครอง ในนอร์ม็องดีภาษาวิวัฒนาการมาเป็นภาษานอร์มัน ในอังกฤษวิวัฒนาการเป็นภาษาแองโกล-นอร์มัน และวรรณกรรมของดัชชีนอร์ม็องดีและอังกฤษในอาณาบริเวณการปกครองของนอร์มันเรียกกันว่าวรรณกรรมแองโกล-นอร์มัน.
ดูเพิ่ม

ดัชชี
| --- | --- |
 : สถานีย่อยประเทศฝรั่งเศส
| ด ค ก จังหวัดในประวัติศาสตร์ของฝรั่งเศส |
| --- | --- | --- |
| จังหวัดในปี ค.ศ. 1789 |  กัสกอญ  กุยแยน  คอร์ซิกา  ช็องปาญ  แซ็งตงฌ์  โดฟีเน  ตูแรน  ทรัวเซแวเช  นอร์ม็องดี  นีแวร์แน  บัส-นาวาร์  บูร์กอญ  บูร์บอแน  เบรอตาญ  เบอาร์น  แบรี  โบฌอแล  ปัวตู  ปีการ์ดี  แปร์ช  พรอว็องส์  ฟร็องช์-กงเต  ฟอแร  ฟัว  แฟลนเดอส์และแอโน  มาร์ช  แมน  รูซียง  ลอแรน  ล็องก์ด็อก  ลีมูแซ็ง  ลียอแน  อ็องกูมัว  อ็องฌู  ออร์เลอาแน  อาร์ตัว  อาลซัส  อีล-เดอ-ฟร็องส์  โอนี  โอแวร์ญ  |  |
| หลังจากการปฏิวัติ |  อาวีญง1 และเวอแนแซ็ง1  มงเบลียาร์2  มูว์ลูซ3  นิส4  ซาวอย4  |  |
 1 ค.ศ. 1791  2 ค.ศ. 1793  3 ค.ศ. 1798  4 ค.ศ. 1860
ดรามา (เพลง)

2024 ซิงเกิลโดยเอสปา
"ดรามา" (อังกฤษ: Drama) เป็นเพลงที่บันทึกโดยเกิร์ลกรุปเกาหลีใต้เอสปา สำหรับอีพีที่สี่ในชื่อเดียวกันและเป็นซิงเกิลนำของอีพี โดยเอสเอ็มเอนเตอร์เทนเมนต์ เมื่อวันที่ 10 พฤศจิกายน ค.ศ. 2023
เบื้องหลังและการวางจำหน่าย

เมื่อวันที่ 10 ตุลาคม เอสเอ็มเอนเตอร์เทนเมนต์ประกาศว่ากลุ่มจะปล่อยอีพีที่สี่ในชื่อดรามาในวันที่ 10 พฤศจิกายน และยังมีการเผยแพร่วิดีโอทีเซอร์แนะนำในวันเดียวกัน วันที่ 3 พฤศจิกายน เมดเลย์ไฮไลต์ได้รับการเผยแพร่ ตามมาด้วยทีเซอร์มิวสิกวิดีโอในวันที่ 9 พฤศจิกายน เพลงเปิดตัวควบคู่ไปกับมิวสิกวิดีโอและอีพีในวันที่ 10 พฤศจิกายน
ประสิทธิภาพเชิงพาณิชย์

"ดรามา" เปิดตัวที่อันดับ 90 บน เซอร์เคิลดิจิทัลชาร์ต ของเกาหลีใต้ในชาร์ตฉบับวันที่ 5–11 พฤศจิกายน ค.ศ. 2023 ในชาร์ตส่วนประกอบเพลงเปิดตัวที่อันดับ 10 บน Circle Download Chart อันดับที่ 146 บน Circle Streaming Chart และอันดับที่ 138 บน Circle BGM Chart ขึ้นสู่อันดับที่ 4 ใน Circle Digital Chart อันดับที่ 4 ใน Circle Download Chart อันดับที่ 9 บน Circle Streaming Chart และอันดับที่ 122 บน Circle BGM Chart ในญี่ปุ่นเพลงเปิดตัวที่อันดับ 34 ใน บิลบอร์ดเจแปนฮอต 100 ในชาร์ตฉบับวันที่ 22 พฤศจิกายน ค.ศ 2023 ในชาร์ตส่วนประกอบเปิดตัวที่อันดับ 72 ใน Top Download Songs และอันดับที่ 35 ใน Top Streaming Songs บนชาร์ต ออริคอนCombined Singles  เพลงนี้เปิดตัวที่อันดับ 36 ในชาร์ตฉบับวันที่ 27 พฤศจิกายน ค.ศ. 2023
ในสิงคโปร์ เพลงนี้เปิดตัวที่อันดับ 7 ในชาร์ต อาร์ไอเอเอส Top Streaming Chart และอันดับที่ 4 ใน RIAS Top Regional Chart ในชาร์ตฉบับวันที่ 10–16 พฤศจิกายน ค.ศ. 2023 และเปิดตัวที่อันดับ 8 ใน บิลบอร์ดสิงคโปร์ ในชาร์ตฉบับวันที่ 25 พฤศจิกายน ค.ศ. 2023 ในฮ่องกง เพลงนี้เปิดตัวที่อันดับ 4 ใน บิลบอร์ดฮ่องกงซองส์ ในชาร์ตฉบับวันที่ 25 พฤศจิกายน ค.ศ. 2023 ในอินโดนีเซีย เพลงนี้เปิดตัวที่อันดับ 15 ใน บิลบอร์ดอินโดนีเซียซองส์ ในชาร์ตฉบับวันที่ 25 พฤศจิกายน ค.ศ. 2023 ในมาเลเซีย เพลงนี้เปิดตัวที่อันดับ 7 ใน บิลบอร์ดมาเลเซียซองส์ ในชาร์ตฉบับวันที่ 25 พฤศจิกายน ค.ศ.  2023 และยังเปิดตัวที่อันดับ 4 บน RIM Top 20 Most Streamed International Singles Chart ในชาร์ตฉบับวันที่ 10–16 พฤศจิกายน ค.ศ. 2023 ไต้หวัน เพลงนี้เปิดตัวที่อันดับ 3 ใน บิลบอร์ดไต้หวันซองส์ ในชาร์ตฉบับวันที่ 25 พฤศจิกายน ค.ศ.  2023
ในสหรัฐอเมริกาเพลงนี้เปิดตัวที่อันดับ 8 ใน บิลบอร์ดWorld Digital Song Sales ในชาร์ตฉบับวันที่ 25 พฤศจิกายน ค.ศ.  2023
 ในออสเตรเลียเพลงนี้เปิดตัวที่อันดับ 10 ใน เออาร์ไอเอ Top 20 Hitseekers Singles Chart ในชาร์ตฉบับวันที่ 5 กันยายน ค.ศ. 2022 ในนิวซีแลนด์ เพลงนี้เปิดตัวที่อันดับ 15 ใน อาร์เอ็มเอ็นเซดฮอตซิงเกิล ในชาร์ตฉบับวันที่ 20 พฤศจิกายน ค.ศ.  2023 ทั่วโลกเพลงนี้เปิดตัวที่อันดับ 38 ใน บิลบอร์ดโกลบอล 200 ในชาร์ตฉบับวันที่ 25 พฤศจิกายน ค.ศ.  2023 และยังเปิดตัวที่อันดับ 21 ใน บิลบอร์ดโกลบอล เอ็กซ์คลูชันยูเอส ในชาร์ตฉบับวันที่ 25 พฤศจิกายน ค.ศ. 2023
มิวสิกวิดีโอ

มิวสิกวิดีโอได้เผยแพร่ควบคู่ไปกับเพลงโดยเอสเอ็มเอนเตอร์เทนเมนต์ ในวันที่ 10 พฤศจิกายน ค.ศ. 2023 มิวสิกวิดีโอถูกอธิบายว่า "เหมือนภาพยนตร์" โดย "ฉากแอคชันที่น่าตื่นเต้น" บรรยายถึงการเดินทางของกลุ่ม "หวนคืนสู่กวางยา" โดยมี "วินเทอร์ และ จีเซล รับบทเป็นตัวละครหลัก[ที่] เปิดเผยภายใต้เรื่องราวที่มั่นคง" โดยมีฉากที่เปลี่ยนจากฉาก "ขี่มอเตอร์ไซค์โดยวินเทอร์" และ "คารีนา แสดงศิลปะการต่อสู้ด้วยเค็นโด"
การโปรโมต

ก่อนเปิดตัวอัลบั้มดรามาในวันที่ 10 พฤศจิกายน ค.ศ. 2023 เอสปาได้จัดงานแสดงสดในชื่อ "Aespa Drama Countdown Live" ผ่านช่องทางยูทูบ, ติ๊กต็อก, วีเวิร์ส, และ Idol Plus เพื่อแนะนำอัลบั้มและเพลง รวมถึงเพลง "ดรามา" และเพื่อสื่อสารกับแฟน ๆ และได้ขึ้นแสดงในรายการเพลงสามรายการในสัปดาห์แรกของการโปรโมต:มิวสิกแบงก์ของเคบีเอส เมื่อวันที่ 10 พฤศจิกายน โชว์! มิวสิกคอร์ของเอ็มบีซี ในวันที่ 11 พฤศจิกายน และอินกีกาโยของเอสบีเอส ในวันที่ 12 พฤศจิกายน ในสัปดาห์ที่สองและสัปดาห์สุดท้ายของการโปรโมต กลุ่มได้ขึ้นแสดงในรายการเพลงสี่รายการ:เอ็มเคานต์ดาวน์ของเอ็มเน็ต เมื่อวันที่ 16 พฤศจิกายน และ มิวสิกแบงก์ ในวันที่ 17 พฤศจิกายน โชว์! มิวสิกคอร์ วันที่ 18 พฤศจิกายน และ อินกีกาโย วันที่ 19 พฤศจิกายน
รางวัล

ในรายเพลงของเกาหลีใต้ "ดรามา" คว้าtriple crownได้ในรายการอินกีกาโยเมื่อวันที่ 14 มกราคม ค.ศ. 2024
| รายการ | วันที่ | อ้างอิง |
| --- | --- | --- |
| อินกีกาโย | 26 พฤศจิกายน 2023 |  |
| อินกีกาโย | 7 มกราคม 2024 |  |
| อินกีกาโย | 14 มกราคม 2024 |  |
รายชื่อเพลง

ดิจิทัลดาวน์โหลด / สตรีมมิง – sped up version
"ดรามา" (sped up version) – 3:04
"ดรามา" – 3:34
ชาร์ต > ชาร์ตประจำสัปดาห์

| ชาร์ต (2023) | ตำแหน่ง สูงสุด |
| --- | --- |
Australia Hitseekers (ARIA): 10
Global 200 (Billboard): 38
Hong Kong (Billboard): 4
Indonesia (Billboard): 15
Japan (Japan Hot 100): 34
Japan Combined Singles (Oricon): 36
Malaysia (Billboard): 7
Malaysia International (RIM): 4
Netherlands (Global Top 40): 33
New Zealand Hot Singles (RMNZ): 15
Singapore (RIAS): 7
South Korea (Circle): 2
Taiwan (Billboard): 3
US World Digital Song Sales (Billboard): 8
Vietnam (Vietnam Hot 100): 13
ชาร์ต > ชาร์ตประจำเดือน

| ชาร์ต (2023) | ตำแหน่ง |
| --- | --- |
South Korea (Circle): 14
ชาร์ต > ชาร์ตสิ้นปี

| ชาร์ต (2023) | ตำแหน่ง |
| --- | --- |
South Korea (Circle): 198
ประวัติการวางจำหน่าย

| ภูมิภาค | วันที่ | รูปแบบ | เวอร์ชัน | สังกัด |
| --- | --- | --- | --- | --- |
| ต่าง ๆ | 10 พฤศจิกายน 2023 | ดิจิทัลดาวน์โหลด สตรีมมิง | Original | เอสเอ็ม กาเกา วอร์เนอร์ |
| ต่าง ๆ | 15 ธันวาคม 2023 | ดิจิทัลดาวน์โหลด สตรีมมิง | Sped up | เอสเอ็ม กาเกา วอร์เนอร์ |
ดัชเชสมาเรีย-เทเรซาแห่งเวือร์ทเทิมแบร์ค

ดัชเชสมาเรีย-เทเรซาแห่งเวือร์ทเทิมแบร์ค (อังกฤษ: Her Royal Highness Duchess Marie-Therese of Württemberg) ประสูติเมื่อวันที่ 12 พฤศจิกายน ค.ศ. 1934 เป็นพระธิดาใน ฟิลิปป์ อัลเบรชท์ ดยุกแห่งเวือร์ทเทิมแบร์ค และ อาร์ชดัชเชสโรซาแห่งออสเตรีย เป็นพระเชษฐภคินีใน คาร์ล ดยุกแห่งเวือร์ทเทิมแบร์ค พระองค์ปัจจุบัน
ดัชเชสมาเรีย-เทเรซาแห่งเวือร์ทเทิมแบร์ค ทรงเสกสมรสกับ เจ้าชายอ็องรี เคานต์แห่งปารีส เมื่อวันที่ 5 กรกฎาคม ค.ศ. 1957 มีพระบุตรดังนี้
เจ้าหญิงมารีแห่งลิกเตนสไตน์ (ประสูติ พ.ศ. 2502)
เจ้าชายฟร็องซัว เคานต์แห่งเคลมอนต์
เจ้าหญิงมาเชีย
เจ้าชายจีนส์ ดยุกแห่งเวนมอนต์
เจ้าชายโอโด ดยุกแห่งอ็องกูแลม
หลังจากนั้นในปี ค.ศ. 1984 พระองค์และพระชายาหย่าขาดกัน โดภายหลังการหย่านั้น พระองค์ทรงดำรงพระอิสริยยศที่ ดัชเชสแห่งมงเปอร์ซิเออร์
ดอว์น (ยานอวกาศ)

ยานสำรวจอวกาศ ดอว์น (อังกฤษ: Dawn) เป็นยานสำรวจอวกาศขององค์การนาซาแบบใช้หุ่นยนต์ควบคุม ถูกส่งไปในภารกิจสำรวจดาวเคราะห์น้อยดวงที่ใหญ่ที่สุด 2 ดวงในแถบดาวเคราะห์น้อย คือ ดาวเคราะห์น้อยเวสตา และดาวเคราะห์แคระ เซเรส ดอว์นขึ้นสู่อวกาศเมื่อวันที่ 27 กันยายน พ.ศ. 2550 ถึงดาวเคราะห์น้อยเวสต้าเมื่อวันที่ 16 กรกฎาคม พ.ศ. 2554 ซึ่งมีกำหนดจะสำรวจต่อไปจนถึงปี พ.ศ. 2555 และมีกำหนดจะไปถึงดาวเคราะห์น้อยเซเรสในปี พ.ศ. 2558 นับเป็นยานอวกาศดวงแรกที่จะไปเยือนวัตถุในระบบสุริยะทั้งสองนี้ ดอว์นเป็นนวัตกรรมใหม่ที่ออกแบบมาเพื่อให้ยานอวกาศสามารถเข้าไปอยู่ในวงโคจรรอบวัตถุทางดาราศาสตร์ ศึกษาวัตถุนั้น แล้วผละออกมาเพื่อมุ่งหน้าไปสำรวจเป้าหมายอื่น ขณะที่ยานสำรวจอวกาศอื่น ๆ ในโครงการก่อนหน้านี้ เช่นโครงการวอยเอจเจอร์ ได้ทำการสำรวจวัตถุดาราศาสตร์ต่าง ๆ โดยการเคลื่อนที่ผ่านเท่านั้น
สถานะ

วันที่ 3 พฤษภาคม พ.ศ. 2554 ดอว์นได้จับภาพเป้าหมายเป็นครั้งแรกที่ระยะห่าง 1.2 ล้านกิโลเมตรจากเวสต้า และเริ่มเข้าสู่ช่วงบินเข้าหาดาวเคราะห์น้อยดังกล่าว วันที่ 12 มิถุนายน ความเร็วของดอว์นเทียบกับเวสต้าลดลงเพื่อเตรียมการเข้าสู่วงโคจรในอีก 34 วันให้หลัง
ดอว์นมีกำหนดจะเข้าสู่วงโคจรเมื่อเวลา 05:00 UTC วันที่ 16 กรกฎาคม หลังช่วงผลักดันด้วยเครื่องยนต์ไอออน เนื่องจากสายอากาศของดอว์นชี้ออกจากโลกในระหว่างการผลักดัน ทำให้นักวิทยาศาสตร์ไม่อาจยืนยันได้ในทันทีทันใดว่าดอว์นสามารถเข้าสู่วงโคจรได้สำเร็จหรือไม่ ยานอวกาศดังกล่าวกำหนดทิศทางใหม่และมีกำหนดจะเข้าทำงานเมื่อเวลา 06:30 UTC ของวันที่ 17 กรกฎาคม ภายหลัง องค์การนาซาได้ยืนยันว่าองค์การได้รับข้อมูลทางไกลจากดอว์นซึ่งบ่งชี้ว่ายานอวกาศดังกล่าวเข้าสู่วงโคจรรอบเวสต้าได้สำเร็จ ยังไม่มีการยืนยันเวลาที่แน่นอนของการเข้าสู่วงโคจร เพราะขึ้นอยู่กับการกระจายมวลของเวสต้า ซึ่งยังทำได้แค่ประมาณการเท่านั้น
ภารกิจ

เป้าหมายของภารกิจ เพื่อบรรยายลักษณะและกระบวนการของมหายุคแรกสุดของระบบสุริยะ โดยการสำรวจรายละเอียดดาวเคราะห์ก่อนเกิดสองดวงที่มีขนาดใหญ่ที่สุดที่ยังคงไม่ได้รับความเสียหายนับแต่ระบบสุริยะก่อตัวขึ้น เซเรสและเวสต้ามีลักษณะเฉพาะที่ขัดกันเป็นอย่างมากซึ่งคาดกันว่าเป็นผลมาจากการที่พวกมันก่อตัวขึ้นในสองบริเวณที่แตกต่างกันในระบบสุริยะยุคแรกเริ่ม มีตัวอย่างจากเซเรสจำนวนมากที่นักวิทยาศาสตร์สามารถเข้าถึงได้ ในรูปของอุกกาบาต HED มากกว่า 200 ลูก ซึ่งให้ความกระจ่างแก่ประวัติศาสตร์และโครงสร้างธรณีวิทยาของเวสต้า เชื่อกันว่าเวสต้าประกอบด้วยแก่นโลหะเหล็ก-นิกเกิล ชั้นแมนเทิลที่มีโอลิวีนเหมือนหินที่อยู่ด้านบน และผิวเปลือก
ดอนัลด์ จั๊ง

| โดนัลด์ จาง |
| --- | --- |
Donald Tsang


ผู้บริหารสูงสุดฮ่องกง คนที่ 2
ดำรงตำแหน่ง 21 มิถุนายน 2548 – 30 มิถุนายน 2555
ประธานาธิบดี: หู จิ่นเทา
หัวหน้ารัฐบาล: เวิน เจียเป่า
ก่อนหน้า: ต่ง เจี้ยนหฺวา
ถัดไป: เหลียง ชุนหยิง
 
ข้อมูลส่วนบุคคล
เกิด: จาง ยิ่งเฉวียน  (1944-10-07) 7 ตุลาคม ค.ศ. 1944 (80 ปี) ฮ่องกง
คู่สมรส: เซริน่า ปู ซุ่ย เม่ (สมรส 1969)
บุตร: 2
ที่อยู่อาศัย: 111 Mount Butler Road, Jardine's Lookout
ศิษย์เก่า: มหาวิทยาลัยฮาวาร์ด
วิชาชีพ: ข้าราชการ,นักการเมือง
Origin: หนานไห่, มณฑลกวางตุ้ง
ลายมือชื่อ: 

เซอร์โดนัลด์ จั๊ง ยัมขวิ่น (อังกฤษ: Donald Tsang Yam-kuen) หรือ เจิง ยิ่นเฉวียน (เกิด 7 ตุลาคม พ.ศ. 2487) เป็นอดีตนักการเมืองฮ่องกงและอดีตผู้บริหารสูงสุดฮ่องกงในช่วงปี 2548-2555
เดิมโดนัลด์ จาง เป็นข้าราชการที่ทำงานเป็นข้าราชการประจำของฮ่องกง ในช่วงที่ฮ่องกงยังเป็นอาณานิคมของอังกฤษ และได้มีโอกาสไต่เต้าตามตำแหน่งจนสามารถขึ้นสู่จุดสูงสุดในช่วงชีวิตด้วยการถูกแต่งตั้งให้เป็น รัฐมนตรีว่าการกระทรวงเศรษฐกิจในปี 2538 ซึ่งเป็นชาวฮ่องกงเชื้อสายจีนคนแรกที่รับตำแหน่งนี้ในช่วงการปกครองของอังกฤษ และยังคงทำงานให้กับรัฐบาลเขตบริหารพิเศษฮ่องกงต่อไปหลังจากอังกฤษส่งมอบเกาะฮ่องกงให้กับทางจีน ซึ่งหน้าที่สำคัญของโดนัลด์ จางส่วนมากจะมีบทบาทในทางเศรษฐกิจโดยเฉพาะในช่วงที่เกิดวิกฤติการเงินเอเชีย 2540 ซึ่งจางต้องพยายามเป็นอย่างมากในการคงค่าเงินดอลล่าร์ฮ่องกงเอาไว้ และยังคงรักษาให้ฮ่องกงยังเป็นจุดมุ่งหมายปลายทางของนักลงทุนเหมือนเดิม
ในปี 2544 โดนัลด์ จาง ได้ขึ้นมาเป็นรัฐมนตรีใหญ่ด้านการบริหาร และได้รับการสนับสนุนจากคนเป็นวงกว้างในการขึ้นสู่ตำแหน่งผู้บริหารสูงสุดฮ่องกงหลังจากการลาออกของต่ง เจี้ยนหฺวาลาออกจากตำแหน่งเมื่อปี 2548 จากนั้นก็ลงเลือกตั้งอีกสองครั้งจนกระทั่งลงจากอำนาจเมื่อปี 2555 ซึ่งในสมัยของเขามีการปฏิรูปกฎหมายการเลือกตั้งของฮ่องกงที่ถูกมองว่าไม่เป็นประชาธิปไตยสองครั้ง คือเมื่อปี 2548 และ 2553
อย่างไรก็ตามในช่วงปลายสมัยของจาง เขาเผชิญข้อครหาเกี่ยวกับการทุจริตและการเอื้อผลประโยชน์หลายอย่าง จนกระทั่ง ICAC อันเป็นองค์กรตรวจสอบการทุจริตของฮ่องกงชี้มูลความผิดและฟ้องต่อศาล และมีคำพิพากษาออกมาในปี 2560 ว่าโดนัลด์ จางมีความผิดและถูกตัดสินโทษ 20 เดือน และกลายเป็นผู้นำฮ่องกงคนแรกที่ถูกตัดสินพิพากษาให้มีความผิดหลังจากฮ่องกงคืนสู่อังกฤษ แม้ว่าในภายหลังศาลอุทธรณ์สูงสุดจะมีคำสั่งกลับคำตัดสินและให้จางเป็นผู้บริสุทธิ์ก็ตาม
ชีวิตช่วงต้น

โดนัลด์ จางเกิดเมื่อวันที่ 7 ตุลาคม 2487 ครอบครัวของเขาแต่เดิมมีถิ่นฐานอยู่ที่มณฑลกวางตุ้ง ก่อนจะอพยพหนีภัยสงครามมาอยู่ที่ฮ่องกง จางได้รับการศึกษาที่ค่อนข้างสูงเมื่อจบมาก็เข้าทำงานเป็นข้าราชการในฮ่องกง และได้มีโอกาสทำงานในด้านที่เกี่ยวกับการเงินและนโยบายการเงิน นอกจากนี้เขายังเป็นคนที่สนับสนุนการคืนฮ่องกงให้กับจีนอย่างแข็งขันอีกด้วย โดยเขาได้เข้าไปเป็นส่วหนึ่งของตัวแทนเจรจาเพื่อทำปฏิญญาร่วมจีน-อังกฤษ ซึ่งมีใจความหลักคือการที่อังกฤษจะส่งมอบคืนเกาะฮ่องกงให้จีนตามสัญญา ซึ่งในบทบาทการทำข้อตกลงนั้นโดนัลด์ จางเลยเริ่มมีชื่อเสียงมากขึ้น หลังจากนั้นเขาก็ได้ทำงานในหลายกระทรวงของบริติชฮ่องกง ทั้งในฐานะรัฐมนตรีช่วยว่าการกิจการภายใน และผู้อำนวยการฝ่ายบริหารในสำนักเลขาธิการรัฐบาลฮ่องกง ก่อนจะรับตำแหน่งที่สูงที่สุดคือรัฐมนตรีว่าการกระทรวงเศรษฐกิจในปี 2538 ซึ่งมีหน้าที่โดยตรงในการเก็บภาษี และการจัดการทางการเงินของฮ่องกง
บทบาททางการเมือง

โดนัลด์ จางได้มีโอกาสเข้ามามีส่วนร่วมในการบริหารระบบการปกครองใหม่ของฮ่องกงในช่วงปี 2545 เมื่อเขาได้รับแต่งตั้งให้เป็นรัฐมนตรีใหญ่ฝ่ายบริหาร (Chief Secretary for Administration) ซึ่งเป็นตำแหน่งที่มีความสำคัญเป็นอันดับที่สองในรัฐบาลของต่ง เจี้ยนหฺวา ซึ่งเขาก็ทำงานในตำแหน่งนี้ได้ดีและเป็นที่สนับสนุนและเชื่อมั่นของนักลงทุนตลอดจนนักธุรกิจในฮ่องกง ความนิยมของจางเพิ่มสูงขึ้นซึ่งแตกต่างจากต่งที่ความนิยมตกต่ำลง สำนักข่าวหลายสำนักและนักธุรกิจหลายคนต่างเชื่อมั่นว่าโดนัลด์ จางจะเป็นผู้นำคนถัดไป และให้การสนับสนุนมากกว่าต่ง เจี้ยนหวาที่เป็นผู้ว่าการในตอนนั้น
ในที่สุดเมื่อต่ง เจี้ยนหวาลาออกในปี 2548 โดนัลด์ จางที่ได้รับสนับสนุนจากคนหลายฝ่าย ไม่ว่าจะเป็นกลุ่มชนชั้นนำของฮ่องกงและพรรคคอมมิวนิสต์จีนก็ได้รับตำแหน่งเป็นรักษาการผู้บริหารเขตพิเศษฮ่องกง ก่อนที่จะมีการเลือกตั้งเขาโดยคณะกรรมการการเลือกตั้งซึ่งชนะโดยไม่มีคู่แข่ง
บทบาททางการเมือง > รัฐบาลสมัยแรก

โดนัลด์ จางขึ้นสู่อำนาจในปี 2548 หลังจากการลาออกจากตำแหน่งของต่ง เจี้ยนหฺวา ซึ่งในสมัยแรกของเขาจะยังคงยึดตามวาระของต่งก่อน ทำให้ในสมัยแรกของเขานั้นกินเวลาเพียง 2 ปี (2548-2550)
ซึ่งในสมัยแรกของเขานั้น จางพยายามประณีประนอมกับกลุ่มพรรคการเมืองสายประชาธิปไตยภายในฮ่องกง ซึ่งในช่วงแรกนั้นเขาค่อนข้างเป็นมิตรกับกลุ่มหนุนประชาธิปไตยในสภาเป็นอย่างมาก รวมทั้งยังหนุนให้คนการเมืองฝ่ายประชาธิปไตยมาทำงานกับรัฐบาลมากขึ้น อย่างไรก็ตามความสัมพันธ์อันดีนั้นก็ต้องขาดสะบั้นลง เมื่อจางพยายามทำการปฏิรูประบบการเลือกตั้งของฮ่องกงใหม่ โดยการเพิ่มกรรมการการเลือกตั้งจาก 800 มาเป็น 1600 คน และเพิ่มตำแหน่งสมาชิกสภานิติบัญญัติอีก 10 คน โดยแบ่งเป็น 5 คนมาจากการเลือกตั้งทั่วไป และอีก 5 คนมาจากการเลือกของคนที่มีสิทธิเฉพาะ ทั้งนี้ว่าสมาชิกจากฝ่ายประชาธิปไตยไม่เห็นชอบและสภาไม่โหวดผ่านให้กับการปฏิรูปการเลือกตั้งในครั้งนี้ ซึ่งเหตุการณ์ในครั้งนี้ทำให้เขาหัวเสียเป็นอย่างมาก และมีการกล่าวถึงพวกที่ไม่โหวดผ่านว่าเป็น “สัตว์ที่น่ารังเกียจ”
ทั้งนี้อีกหนึ่งนโยบายสำคัญในสมัยแรกของโดนัลด์ จาง ก็คือการกำจัดมลพิษทางอากาศหรือ PM 2.5 ที่เกิดขึ้นทั่วประเทศจีน ซึ่งเป็นอีกหนึ่งปัญหาระดับชาติในตอนนั้น